Todd Kane

Todd Arthur Lucien Kane (sündinud 17. septembril 1993 Huntingdonis) on Inglismaa jalgpallur, kes mängib paremkaitsjana Inglismaa esiliigaklubis Coventry City.

Ta alustas klubikarjääri Londoni Chelseas, mille noorteakadeemiaga liitus ta 2001. aastal. Ta mängis Chelsea noortevõistkondades ja reservmeeskonnas, kuid klubi põhimeeskonnas ei mänginud ta üheski ametlikus mängus. Hooajal 2010/11 võitis ta Chelsea reservmeeskonnaga Premier Reserve League'i ja hooajal 2011/12 FA Youth Cup'i.

Aastatel 2012–2019 oli Kane Chelseast laenul teistes klubides: hooajal 2012–13 Inglismaa tugevuselt kolmanda liiga klubis Preston North End, hooajal 2013/14 Inglismaa esiliigaklubis Blackburn Rovers, hooajal 2014/15 Inglismaa tugevuselt kolmanda liiga klubis Bristol City ja esiliigaklubis Nottingham Forest, hooajal 2015/16 Hollandi kõrgliigaklubis NEC Nijmegen, hooajal 2017/18 Hollandi kõrgliigaklubis FC Groningen ja Inglismaa tugevuselt kolmanda liiga klubis Oxford United ning hooajal 2018/19 Inglismaa esiliigaklubis Hull City.

2019. aasta juulis sõlmis ta kolmeaastase lepingu Inglismaa esiliigaklubiga Queens Park Rangers.

2021. aasta augustis sõlmis ta kaheaastase lepingu Coventry Cityga.

Aastatel 2011–2012 mängis Kane Inglismaa kuni 19-aastaste koondises.

 Viited 

 Välislingid 

Kategooria:Inglismaa jalgpallurid
Kategooria:Preston North End FC jalgpallurid
Kategooria:Blackburn Rovers FC mängijad
Kategooria:Bristol City FC mängijad
Kategooria:Nottingham Forest FC jalgpallurid
Kategooria:FC Groningeni mängijad
Kategooria:Hull City AFC jalgpallurid
Kategooria:Queens Park Rangers FC mängijad
Kategooria:Coventry City FC jalgpallurid
Kategooria:The Championshipi mängijad
Kategooria:League One'i mängijad
Kategooria:Sündinud 1993